CELEX: E2016J0005
Language: fi
Date: 2017-04-06 00:00:00
Title: Tuomioistuimen tuomio, annettu 6 päivänä huhtikuuta 2017, asiassa E-5/16 – Oslon kunta (Direktiivi 2008/95/EY – Tavaramerkki – Tekijänoikeudet – Yleinen järjestys – Julkisesti saatavilla olo – Erottuvuus – Kuvailevuus – Merkit, jotka muodostuvat yksinomaan tavaran arvoon olennaisesti vaikuttavasta muodosta)

13.7.2017   
            
            
               FI
            
            
               Euroopan unionin virallinen lehti
            
            
               C 224/18
            
         TUOMIOISTUIMEN TUOMIO,
   annettu 6 päivänä huhtikuuta 2017,
   asiassa E-5/16
   Oslon kunta
   
      (Direktiivi 2008/95/EY – Tavaramerkki – Tekijänoikeudet – Yleinen järjestys – Julkisesti saatavilla olo – Erottuvuus – Kuvailevuus – Merkit, jotka muodostuvat yksinomaan tavaran arvoon olennaisesti vaikuttavasta muodosta)
   
   (2017/C 224/09)
   Asiassa E-5/16, Oslon kunta, Norjan teollisoikeuksien valituslautakunta (Klagenemnda for industrielle rettigheter) on esittänyt tuomioistuimelle valvontaviranomaisen ja tuomioistuimen perustamisesta tehdyn EFTA-valtioiden sopimuksen 34 artiklan mukaisesti PYYNNÖN, joka koskee jäsenvaltioiden tavaramerkkilainsäädännön lähentämisestä annetun direktiivin 2008/95/EY tulkintaa sekä erityisesti sen 3 artiklan 1 kohdan b–f alakohtaa. EFTAn tuomioistuin, toimien kokoonpanossa Carl Baudenbacher, presidentti ja esittelevä tuomari, sekä tuomarit Per Christiansen ja Páll Hreinsson, on antanut 6 päivänä huhtikuuta 2017 tuomion, jonka tuomiolauselma on seuraava:
   
               1.
            
            
               Sellaisista töistä koostuvan merkin rekisteröinti tavaramerkiksi, joiden tekijänoikeussuoja on päättynyt, ei sinänsä ole ristiriidassa yleisen järjestyksen tai hyvän tavan kanssa direktiivin 2008/95/EY 3 artiklan 1 kohdan f alakohdassa tarkoitetulla tavalla.
            
         
               2.
            
            
               Se, tuleeko taideteoksista koostuvien merkkien rekisteröinti tavaramerkiksi evätä sen takia, että ne ovat hyvän tavan vastaisia direktiivin 2008/95/EY 3 artiklan 1 kohdan f alakohdassa tarkoitetulla tavalla, riippuu erityisesti siitä, mikä asema taideteoksella on tai miten taideteos käsitetään asianomaisessa ETA-valtiossa. Työn väärinkäytön tai häpäisemisen riski saattaa olla merkityksellinen tämän arvioinnin yhteydessä.
            
         
               3.
            
            
               Merkin rekisteröinti voidaan evätä direktiivin 2008/95/EY 3 artiklan 1 kohdan f alakohdassa tarkoitetun yleistä järjestystä koskevan poikkeuksen perusteella vain, jos merkki muodostuu yksinomaan julkisesti saatavilla olevasta työstä ja merkin rekisteröinti muodostaisi todellisen ja riittävän vakavan uhan, joka vaikuttaisi yhteiskunnan olennaiseen etuun.
            
         
               4.
            
            
               Direktiivin 2008/95/EY 3 artiklan 1 kohdan e alakohdan iii alakohta saattaa päteä kolmiulotteisten muotojen kaksiulotteisiin representaatioihin, mukaan luettuna veistoksiin.
            
         
               5.
            
            
               Direktiivin 2008/95/EY 3 artiklan 1 kohdan c alakohta on tulkittava siten, että sitä voidaan soveltaa kaksi- tai kolmiulotteisiin tavaran muodon representaatioihin.
            
         
               6.
            
            
               Direktiivin 2008/95/EY 3 artiklan 1 kohdan b alakohtaa on tulkittava siten, että jos merkki on kuvaileva 3 artiklan 1 kohdan c alakohdassa tarkoitetulla tavalla, merkiltä puuttuu 3 artiklan 1 kohdan b alakohdassa tarkoitettu erottuvuus. Jos ennakkoratkaisupyynnön esittänyt elin katsoo, että kyseessä oleva merkki ei ole kuvaileva, se voi arvioida merkin erottuvuutta 3 artiklan 1 kohdan b alakohdan mukaan suhteessa niihin tavaroihin ja palveluihin, joita merkki koskee, sekä tavanomaisen valistuneen sekä kohtuullisen tarkkaavaisen ja huolellisen tällaisten tavaroiden ja palvelujen keskivertokuluttajan oletettuihin odotuksiin.